Phokis — Delphi — 225/224 or 221/220 BC? — BCH 7.1883.416 — SGDI 2524
Region: Central Greece (IG VII-IX) — Delphi 

θεοι. επι καλλια αρχοντος πυλαιας οπωρινης ιερομνημονουντων αιτωλων λυκου αλεξωνος ανδροσθενιδα αντανδρου τεισαρχου εξακεστου δεινυλου δαμοκρατεος αξιοχου αμυνανδρου αριστομαχου ορθαγορα λυκεα σωτυλου δελφων νικια ορεστα βοιωτων αλκινοου πτωιοκλεους χιου διδυμαρχου εδοξε τοις ιερομναμοσιν ερμιαι χαριξενου οικουντι εν δελφοις ασφαλειαν και προδικιαν ειναι και ατελειαν των τε αλλων παντων και ταν χοραγιαν αν τοι δελφοι αγοντι αυτωι και εκγονοις επει χρειας παρεχομενος διατελει τοις ιερομναμοσιν εν τε πυλαιαι και εν δελφοις ανεγκλητως ει δε τις κα αυτους αδικηι η πρασσηι τι παρα το δογμα τους ιερομ[ν]αμονας τους εναρχους οντας αει ταν επιμελειαν υπερ αυτων ποιεισθαι και μη επιτρεπειν και καταδικαζοντας και πρασσοντας κυριους ειμεν κατα των πρασσοντων αυτους.